‘ફિતૂર’ ફિલ્મમાં તે મહેમાન કલાકારની ભૂમિકા ભજવશે. આ અંગે તે કહે છે કે ઘણી વાર આપણને નાનકડો રોલ પણ સંતોષ આપે છે. તેથી મેં મહેમાન કલાકારની ભૂમિકા સ્વીકારી લીઘી. મોટા ભાગની ફિલ્મોમાં અદિતિને નાના રોલ ઓફર થાય છે. આ અંગે વાત કરતાં તે કહે છે કે આજે ફિલ્મ ઉદ્યોગમાં જગ્યા બનાવવી સરળ નથી. અહીં પ્રતિસ્પર્ધા પહેલાં કરતાં વધી ગઇ છે. મારા જેવી અભિનેત્રી માટે કામ એટલા માટે સરળ હોતું નથી, કેમ કે અમારું કોઇ ફિલ્મી બેકગ્રાઉન્ડ નથી, પરંતુ હું મારી કરિયરથી ખુશ છું. મારી ઉપલબ્ધિઓ ઓછી નથી.